overenie interakcií
Dobrý deň.Užívam pravidelne warfarin a dnes mi Nasadili atb znobact 500mg ale mámveľké bolesti hlavy a svalov. Môžemk tomu uzit napríklad nurofen?
Dobrý deň,
ďakujeme za Vašu otázku.
Medzi liekom Warfarin a liekom Znobact bola pozorovaná závažná interakcia, ktorej výsledkom sa môže zosilniť účinok warfarínu a zvýšiť tak riziko vzniku krvácavých stavov. Táto kombinácia je na zváženie predpisujúcim lekárom. V prípade nutnosti kombinácie je potrebné sledovať pacienta, monitorovať príslušné parametre a posúdiť dávkovanie warfarínu. Z tohto dôvodu je potrebné aby ste čím skôr kontaktovali lekára.
Medzi liekom Warfarin a liekom Nurofen je niekoľko závažných interakcií, ktorých výsledkom je vznik erózii a vredov v GIT s následným rizikom krvácania, výskyt krvácavých stavov a/alebo k stavom oslabeného účinku warfarínu z dôvodu zvýšenia jeho metabolizmu v pečeni a vylučovania. Pri súčasnej kombinácií sú popísané aj stredne závažné interakcie, pri ktorých taktiež hrozí zvýšené riziko krvácania. Túto kombináciu Vám preto neodporúčam. Vo Vašom prípade musí o vhodnej systémovej liečbe bolesti rozhodnúť lekár, ktorému je známy Váš celkový zdravotný stav.
Prajem pekný zvyšok dňa.
S pozdravom
PharmDr. Patrícia Čečková